CELEX: 32016R0363
Language: da
Date: 2016-03-14 00:00:00
Title: Rådets forordning (EU) 2016/363 af 14. marts 2016 om ændring af forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

15.3.2016   
               
               
                  DA
               
               
                  Den Europæiske Unions Tidende
               
               
                  L 68/1
               
            RÅDETS FORORDNING (EU) 2016/363
      af 14. marts 2016
      om ændring af forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 215,
      under henvisning til Rådets afgørelse (FUSP) 2016/368 af 14. marts 2016 om ændring af fælles holdning 2002/402/FUSP om restriktive foranstaltninger over medlemmer af Al-Qaeda-organisationen og andre personer, grupper, virksomheder og enheder, der er knyttet til dem (1)
      
      under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
      ud fra følgende betragtninger:
      
                  (1)
               
               
                  Rådets forordning (EF) nr. 881/2002 (2) giver foranstaltningerne i fælles holdning 2002/402/FUSP (3) virkning.
               
            
                  (2)
               
               
                  Den 17. december 2015 vedtog De Forenede Nationers Sikkerhedsråd resolution (UNSCR) 2253 (2015), hvori det minder om, at Den Islamiske Stat i Irak og Levanten (ISIL, også kaldet Da'esh) er en udbrydergruppe fra Al-Qaida, og at enhver person, gruppe, virksomhed eller enhed, der støtter ISIL (Da'esh) eller Al-Qaida, kan blive opført på De Forenede Nationers liste.
               
            
                  (3)
               
               
                  Den 14. marts 2016 vedtog Rådet afgørelse (FUSP) 2016/368 om ændring af fælles holdning 2002/402/FUSP, der udvider anvendelsesområdet for de restriktive foranstaltninger til at omfatte visse personer, grupper, virksomheder og enheder, der er knyttet til ISIL (Da'esh).
               
            
                  (4)
               
               
                  Disse foranstaltninger hører under anvendelsesområdet for traktaten, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde.
               
            
                  (5)
               
               
                  Desuden bør ordlyden af forordning (EF) nr. 881/2002 ændres for at tage hensyn til de lovgivningsmæssige ændringer, der er foretaget siden dens vedtagelse.
               
            
                  (6)
               
               
                  Forordning (EF) nr. 881/2002 bør derfor ændres —
               
            VEDTAGET DENNE FORORDNING:
      Artikel 1
      I forordning (EF) nr. 881/2002 foretages følgende ændringer:
      
                  1)
               
               
                  Titlen affattes således:
                  »Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne«.
               
            
                  2)
               
               
                  Artikel 1, nr. 5, affattes således:
                  
                     »»Sanktionskomité«: komitéen under FN's Sikkerhedsråd nedsat ved FN's Sikkerhedsråds resolution 1267 (1999) om ISIL (Da'esh) og Al-Qaida.«
               
            
                  3)
               
               
                  I artikel 1 tilføjes følgende nr.:
                  »7.   »Kompetente myndigheder«: medlemsstaternes myndigheder, jf. listen i bilag II.«
               
            
                  4)
               
               
                  Artikel 2, stk. 1, affattes således:
                  »Alle midler og økonomiske ressourcer, der tilhører, ejes, besiddes eller kontrolleres, enten direkte eller indirekte, af fysiske eller juridiske personer, enheder, organer eller grupper, som er opført i bilag I og bilag Ia, herunder ved at en tredjepart handler på deres vegne eller under deres ledelse, skal indefryses.«
               
            
                  5)
               
               
                  I artikel 2 indsættes følgende stykke:
                  »2a.   Forbuddet i stk. 2 omfatter, men er ikke begrænset til, midler og økonomiske ressourcer, der anvendes til internethosting og hertil knyttede tjenester, der anvendes til støtte for ISIL (Da'esh), Al-Qaida og de fysiske eller juridiske personer, enheder, organer eller grupper, som er opført i bilag I; betaling af løsepenge til dem, uanset hvordan eller af hvem løsepengene betales; midler og økonomiske ressourcer, der stilles til rådighed i forbindelse med de rejser, som sådanne fysiske personer foretager, herunder udgifter til deres transport og logi; og midler og økonomiske ressourcer med tilknytning til direkte eller indirekte handel med olieprodukter og produkter af raffineret olie, modulære raffinaderier og tilhørende materiale, herunder kemikalier og smøremidler, samt andre naturresourcer.«
               
            
                  6)
               
               
                  I artikel 2, stk. 3, ændres ordene »som havende tilknytning til Al-Qaida-organisationen« til »som havende tilknytning til ISIL- (Da'esh) eller Al-Qaida-organisationerne«.
               
            
                  7)
               
               
                  I artikel 2, stk. 4, ændres ordet »disse forbud« til »dette forbud«.
               
            
                  8)
               
               
                  I artikel 2a, stk. 1, litra a), udgår ordene », jf. bilag II,«.
               
            
                  9)
               
               
                  I artikel 2a, stk. 1, litra b), nr. iii), udgår ordene », jf. bilag II,«.
               
            
                  10)
               
               
                  I artikel 2a, stk. 3 ændres ordet »Fællesskabet« til »Unionen«.
               
            
                  11)
               
               
                  I artikel 5, stk. 1, ændres ordene »traktatens artikel 284« til »artikel 337 i traktaten om Den Europæiske Unions funktionsmåde«.
               
            
                  12)
               
               
                  Artikel 5, stk. 1, litra a), affattes således:
                  
                              »a)
                           
                           
                              straks fremlægge alle oplysninger, som kan lette overholdelsen af denne forordning, f.eks. oplysninger om midler og økonomiske ressourcer, der besiddes eller kontrolleres af nogen, der handler på vegne af eller under ledelse af fysiske eller juridiske personer, enheder, organer eller grupper, som er opført i bilag I eller Ia, eller om konti og beløb, der er indefrosset i medfør af artikel 2, for medlemsstaternes kompetente myndigheder, hvor de er bosiddende eller har hjemsted, og direkte eller gennem disse kompetente myndigheder for Kommissionen.
                              Især skal der fremlægges oplysninger om pengemidler eller økonomiske ressourcer, der i en periode på seks måneder før denne forordnings ikrafttræden var ejet eller kontrolleret af personer, der er udpeget af FN's Sikkerhedsråd eller Sanktionskomitéen og opført i bilag I.«
                           
                        
            
                  13)
               
               
                  I artikel 5, stk. 1, litra b), udgår ordene », jf. listen i bilag II,«.
               
            
                  14)
               
               
                  Artikel 7b affattes således:
                  »Artikel 7b
                  1.   Kommissionen bistås af et udvalg.
                  2.   Når der henvises til dette stykke, finder artikel 5 og 11 i Europa-Parlamentets og Rådets forordning (EU) nr. 182/2011 (*) anvendelse.
                  
                     (*)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).«"
						
               
            
                  15)
               
               
                  I artikel 13 ændres ordet »De Europæiske Fællesskabers« til »Den Europæiske Unions«.
               
            Artikel 2
      Denne forordning træder i kraft dagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 14. marts 2016.
         
            
               På Rådets vegne
            
            F. MOGHERINI
            
               Formand
            
         
      
      
         (1)  Se side 17 i denne EUT.
      
         (2)  Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (EFT L 139 af 29.5.2002, s. 9).
      
         (3)  Rådets fælles holdning 2002/402/FUSP af 27. maj 2002 om restriktive foranstaltninger over for medlemmer af Al-Qaida-organisationen og andre personer, grupper, virksomheder og enheder, der er knyttet til dem (EFT L 139 af 29.5.2002, s. 4).